google/wiki40b huggingface dataset:
प्रेमलता वर्मा

प्रेम लता वर्मा (जन्म १६ जुलाई १९३८ को इलाहाबाद में) कविता, कहानी, अनुवाद, साहित्य समीक्षा एवं अध्यापन के क्षेत्र से जुड़ी रही हैं। वे अर्जेंटीना के ब्यूनस आयर्स विश्वविद्यालय में प्रोफेसर के पद से सेवा निवृत्त हुईं जहाँ से उन्होंने इंका साम्राज्य में सामाजिक एवं धार्मिक संरचना पर शोध प्रबंध लिखा और स्पैनिश भाषा में विशेषज्ञता प्राप्त की। वे पिछले अनेक वर्षों से अर्जेन्टीना में हिंदी एवं संस्कृत भाषा तथा भारतीय दर्शन एवं संस्कृति के विषय में अनेक पाठ्यक्रम आयोजित करती रहीं हैं। वे विश्व के पहले और एकमात्र हिंदी-स्पेनिश शब्दकोश की रचनाकार हैं जिसे उन्होंने डैनियल मैसी के साथ मिलकर तैयार किया है। उनके इस महत्वपूर्ण कार्य के लिये उन्हें वर्ष २००६ के पद्मभूषण डॉ॰ मोटूरि सत्यनारायण पुरस्कार से सम्मानित किया गया है।
नेहरु सेन्टर

नेहरु सेन्टर

दक्षिण मुम्बई के पाश इलाके वर्ली मे स्थित नेहरु सेन्टर एक बड़ा सभागार है, जिसमे शामिल है नेहरु प्लेनिटोरियम, डिस्कवरी ऑफ इण्डिया, कल्चर विंग, आर्ट गैलेरी। नेहरु सेन्टर की स्थापना 1972 में की गई थी। इसके निर्माण के पीछे पुर्व प्रधानमंत्री पंडित नेहरु की मानवता प्रेम, विजन, उनका देश के संस्कृति के प्रति प्यार को यह संपुर्ण रूप से दिखाता है।
सरलीकृत तमिऴ् (तमिल) लिपि

सन् १९७८ ई॰ में, तमिऴ् नाडु सरकार ने कुछ तमिऴ् लिपि के अक्षरों में परिवर्तन किये थे, उसे सरल बनाने के लिये।
उनका उद्देश्य ஆ (आ), ஒ (ऒ), ஓ (ओ) और ஐ (ऐ) अक्षरों के अमानक संयुक्ताक्षरों का माननीकरण करना था। ये परिवर्तन केवल भारत में ही विस्तृत हुए, वहीं श्रीलंका, सिंगापुर, मलेशिया, मॉरिशस, रेयूनियों एवं अन्य तमिऴ् भाषा बोलने वाले देश आज भी परंपरागत तमिऴ् लिपि का ही प्रयोग करते हैं।
हांलाकि प्रस्तावित १५ परिवर्तनों में से केवल १३ परिवर्तन ही सहेजे गये, क्योंकि लोगों ने அய் (अय्) के स्थान पर ஐ (ऐ) और அவ் (अव्) के स्थान पर (औ) का प्रयोग करना जारी रखा।

इतिहास

பெரியார் ஈரோடு வெங்கடப்பா இராசாமி (पॆरियार् ईरोटु वॆङ्कटप्पा इराचामि/पेरियार इरोड वेंकटप्पा रामास्वामी) उन लोगों में से एक था जिन्होंने लिपि परिवर्तन के लिये सुझाव दिया था। सन् १९४७ ई॰ में पेरियार के अन्तर्गत एक लिपि परिवर्तक समिति बनाई गई थी, और १९५१ ई॰ में तमिऴ् नाडु सरकार ने उनके सुझावों को स्वीकृति भी दे दी थी, परन्तु लागु नहीं कर पाई।
बेकजे

बेकजे (कोरियाई: 백제, अंग्रेज़ी: Baekje) या पेकचे एक प्राचीन कोरियाई राज्य था जो दक्षिण-पूर्वी कोरिया में स्थित था। यह १८ ईसापूर्व से ६६० ईसवी तक अस्तित्व में रहा। गोगुरयेओ और सिल्ला के साथ यह 'प्राचीन कोरिया के तीन राज्यों' में से एक था। बेकजे राज्य की स्थापना गोगुरयेओ राज्य के संस्थापक जुमोंग (추몽, Jumong) के तीसरे बेटे ओंजो (온조왕, Onjo) ने के थी। जैसे-जैसे तीनों राज्य कोरियाई प्रायद्वीप पर अपना प्रभाव बढ़ाते गए, बेकजे कभी गोगुरयेओ और सिला के साथ लड़ता था और कभी संधियाँ करता था।

समुद्री शक्ति और संस्कृति

चौथी सदी ईसवी में बेकजे की शक्ति अपने चरम पर थी और वह उत्तर में प्योंगयांग शहर तक कोरियाई प्रायद्वीप के लगभग पूरे पश्चिमी भाग पर नियंत्रण रखता था। समय के साथ यह एक समुद्री शक्ति बन गया और इसके जापान और चीन के साथ व्यापारिक और राजनैतिक सम्बन्ध थे। यह भी संभव है कि बोहाई सागर के पार इसके आधुनिक चीन के लियाओनिंग राज्य के लिओंशी क्षेत्र के कुछ इलाक़ों पर क़ब्ज़ा रहा हो, लेकिन इसपर विद्वानों में सर्वसम्मति नहीं है। इतिहासकार मानते हैं कि बेकजे तीनों राज्यों में से सब से विकसित संस्कृति रखता था। उसने कोरिया में सब से पहले साक्षरता अपनाई जब चौथी शताब्दी ईसवी में यहाँ सरकारी तौर पर चीनी भावचित्रों पर आधारित लिपि को प्रोत्साहन दिया गया। उसी समय में यहाँ बौद्ध धर्म को भी प्रोत्साहन दिया गया।
२३६७ ईसा पूर्व

२३६७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३६७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
गोएयर

इतिहास

गो एयर इंडिया की स्थापना सन २००५ में हुई थी। इसकी स्थापना का श्रेय भारत के अग्र गण्य व्यापारी नसली वाडिया के बेटे जहाँगीर वाडिया को जाता है। इस एयर लाइन्स पर वाडिया परिवार का पूरा स्वत्व है तथा जहाँगीर वाडिया इस के मैनेजिंग डायरेक्टर भी हैं। गो एयर का पहला ऑपरेशन नवम्बर २००५ में एयरबस ए ३२० एयरक्राफ्ट के साथ प्रारंभ हुआ।
अप्रैल २०१२ में एयरलाइन अपने मार्केट शेयर्स के चलते हुए छठवें एवं अंतिम स्थान से बढ़ कर पांचवें स्थान पर पहुँच गयी।

पुरस्कार

गो एयर को अपनी विशिष्ट सेवाओं के चलते निम्न लिखित पुरस्कार प्राप्त हो चुके हैं –
श्रेष्ठतम घरेलू विमानन सेवा (यह पुरूस्कार अपनी श्रेष्ठ गुणवत्ता तथा कौशल पूर्ण सेवाओं के लिए पैसिफिक एरिया ट्रेवल राइटरस असोशिएसन द्वारा सन २००८ में प्रदान किया गया था।)
श्रेष्ठतम विमानन सेवा प्रदर्शन (यह सम्मान एयर बस द्वारा सन २०११ में प्रदान किया गया।)
उपकरण

उपकरण या औजार (tool) उन युक्तियों को कहते हैं जो किसी कार्य को करने में सुविधा या सरलता या आसानी प्रदान करते हैं। कुछ उपकरण उन कार्यों को भी सम्पादित कर सकते हैं जो उनके बिना सम्भव ही नहीं होता।
सरल मशीनें सबसे मौलिक उपकरण कही जा सकती हैं। हथौड़ा एक औजार है; इसी तरह टेलीफोन भी एक औजार है।
पहले ऐसी मान्यता थी कि केवल मानव ही उपकरणों का प्रयोग करता है एवं उपकरणों के उपयोग करने के फलस्वरूप ही मानव इतना विकास कर पाया। किन्तु बाद में पता चला कि कुछ चिड़ियां एवं बन्दर आदि भी औजारों का प्रयोग करते हैं।
औद्योगिक क्रांति के समय मशीन उपकरणों (Machine tools) के कारण नये औजारों के उत्पादन अचानक बहुत बढ़ गया था। नैनोतकनीकी के समर्थकों का विचार है कि जैसे ही औजार सूक्ष्म (microscopic) हो जायेंगे, ऐसी ही तीव्र वृद्धि पुनः देखने को मिलेगी।

काटने के औजार

जेसे कि चाकु, दराती ओर हन्सिया, are wedge-shaped implements that produce a shearing force along a narrow face. Ideally, the edge of the tool needs to be harder than the material being cut or else the blade will become dulled with repeated use. But even resilient tools will require periodic sharpening, which is the process of removing deformation wear from the edge. Also gouges and drill bits.

चलाने वाले औजार (Moving tools)

move huge and tiny things, e.g. concentrating force tools like the hammer moves a nail, the maul moves a stake, or a whip moves flesh on a horse. These operate by applying physical compression to a surface. In the case of the screwdriver, the force is sideways and called torque. Writing implements deliver a fluid to a surface via compression to activate the ink cartridge. Also grabbing and twisting nuts and blots with pliers, a glove, a wrench, etc...) All these tools move items by some kind of force. Also Trucks, Rockets and Planes move larger items.

मापक औजार (Guiding and measuring tools)

include the ruler, set square, straightedge and theodolite.

रूप देने वाले औजार (Shaping tools)

such as moulds, jigs, trowels, concrete formwork, caulk, concrete.

बांधने के औजार (Fastening tools)

such as welders, rivet guns, nail guns, glue guns, glue.
उदयपुर खालसा गाँव, बाह (आगरा)

भूगोल

== जनसांख्यिकी ==उदयपुर खालसा कीआबादी 1200 है जिसमें मूलत सभी जाति है सबसे ज्यादा  TYAGi Brahman है  उदयपुर खालसा गाम पंचायत है
सत्यपाल

डॉ॰ सत्यपाल भारतीय स्वतन्त्रता संग्राम के नेताओं में से एक थे। अप्रैल 1919 में उन्हें और सैफ़ुद्दीन किचलू को रॉलेट एक्ट के विरोध में भाषण देने के कारण ब्रिटिश सरकार द्वारा गिरफ़्तार करके जेल भेज दिया गया था जिसके विरोध में जलियाँवाला बाग़ में आयोजित जनसभा में डायर द्वारा निहत्थे लोगों पर गोलियाँ चलवाई गयीं, जिसे जलियाँवाला बाग़ हत्याकांड के नाम से जाना है।
शेषफल प्रमेय

बीजगणित में बहुपदी शेषफल प्रमेय, बहुपदी दीर्घ भाजन (polynomial long division) का एक अनुप्रयोग है। इस प्रमेय के अनुसार, किसी रेखीय भाजक (divisor)  से किसी बहुपद  को भाग करने पर शेष  का मान  के बराबर होता है।

उदाहरण

माना . 
 से बहुपदी भाग करने पर भागफल 
 तथा शेष  प्राप्त होता है।
और दूसरी तरफ, .
अतः f(x) को (x-3) से विभाजित करने पर शेष = f(3)= -123।
ठाकुर जगन्मोहन सिंह

ठाकुर जगन्मोहन सिंह (१८५७ विजयराघवगढ़ -- ४ मार्च १८९९ सुहागपुर) हिन्दी के भारतेन्दुयुगीन कवि, आलोचक और उपन्यासकार तथा जगन्मोहन मण्डल के संस्थापक थे। छत्तीसगढ़ में ठाकुर जगमोहनसिंह का हिन्दी का साहित्यिक वातावरण बनाने में महत्वपूर्ण योगदान था। उन्होंने सन् 1880 से 1882 तक धमतरी में और सन् 1882 से 1887 तक शिवरीनारायण में तहसीलदार और मजिस्ट्रेट के रूप में कार्य किया। यही नहीं, छत्तीसगढ़ के बिखरे साहित्यकारों को जगन्मोहन मंडल बनाकर एक सूत्र में पिरोया और उन्हें लेखन की सही दिशा भी दी।

जीवन परिचय

जगन्मोहन सिंह का जन्म श्रावण शुक्ल १४, सं. १९१४ वि. को हुआ था। ये विजयराघवगढ़ (मध्यप्रदेश) के राजकुमार थे। अपनी शिक्षा के लिए काशी आने पर उनका परिचय भारतेंदु और उनकी मंडली से हुआ। हिंदी के अतिरिक्त संस्कृत और अंग्रेजी साहित्य की उन्हें अच्छी जानकारी थी। ठाकुर साहब मूलत: कवि ही थे। उन्होंने अपनी रचनाओं द्वारा नई और पुरानी दोनों प्रकार की काव्यप्रवृत्तियों का पोषण किया।

साहित्य सेवा

उनके तीन काव्यसंग्रह प्रकाशित हैं : (१) 'प्रेम-संपत्ति-लता' (सं. १९४२ वि.), (२) 'श्यामालता' और (३) 'श्यामासरोजिनी' (सं. १९४३)। इसके अतिरिक्त इन्होंने कालिदास के 'मेघदूत' का बड़ा ही ललित अनुवाद भी ब्रजभाषा के कबित्त सवैयों में किया है। हिंदी निबंधों के प्रथम उत्थान काल के निबंधकारों में उनका महत्वपूर्ण स्थान है। शैली पर उनके व्यक्तित्व की अनूठी छाप है। वह बड़ी परिमार्जित, संस्कृतगर्भित, काव्यात्मक और प्रवाहपूर्ण होती हैं। कहीं-कहीं पंडिताऊ शैली के चिंत्य प्रयोग भी मिल जाते हैं। 'श्यामास्वप्न' उनकी प्रमुख गद्यकृति है, जिसका संपादन कर डॉ. श्रीकृष्णलाल ने नागरीप्रचारिणी सभा द्वारा प्रकाशित कराया है। इसमें गद्य-पद्य दोनों हैं, किंतु पद्य की संख्या गद्य की अपेक्षा बहुत कम है। इसे भावप्रधान उपन्यास की संज्ञा दी जा सकती है। आद्योपांत शैली वर्णानात्मक है। इसमें चरित्रचित्रण पर ध्यान न देकर प्रकृति और प्रेममय जीवन का ही चित्र अंकित किया गया है।
कवि की शृंगारी रचनाओं की भावभूमि पर्याप्त सरस और हृदयस्पर्शी होती है। कवि में सौंदर्य और सुरम्य रूपों के प्रति अनुराग की व्यापक भावना थी। आचार्य रामचंद्र शुक्ल का इसीलिए कहना था कि 'प्राचीन संस्कृत साहित्य' के अभ्यास और विंध्याटवी के रमणीय प्रदेश में निवास के कारण विविध भावमयी प्रकृति के रूपमाधुर्य की जैसी सच्ची परख जैसी सच्ची अनुभूति इनमें थी वैसी उस काल के किसी हिंदी कवि या लेखक में नहीं पाई जाती (हिंदी साहित्य का इतिहास, पृ. ४७४, पंचम संस्करण)। मानवीय सौंदर्य को प्राकृतिक सौंदर्य के संदर्भ में देखने का जो प्रयास ठाकुर साहब ने छायावादी युग के इतने दिनों पहले किया इससे उनकी रचनाएँ वास्तव में 'हिंदी काव्य में एक नूतन विधान' का आभास देती हैं। उनकी व्रजभाषा काफी परिमार्जित और शैली काफी पुष्ट थी।

कृतियाँ

उपन्यास : श्यामास्वप्न
कविता संग्रह : श्यामालता, प्रेम संपत्तिलता, श्यामा सरोजनी
नाटक : हुक्के वाला
अनुवाद : मेघदूत, ऋतुसंहार, देवयानी
सिऊदाद रियाल बड़ा गिरजाघर

इतिहास

इस गिरजाघर का सबसे पुराना हिस्सा इसका दरवाजा (Puerta del Perdón) है। इसे कई हिस्सों में बनाया गया, पहिले गोथिक और फिर पुनर्जागरण शैली में.
नेस वाडिया

प्रारंभिक जीवन

वे पारसी वाडिया परिवार के नुस्ली वाडिया और मॉरीन वाडिया की संतान हैं। वे नेविल वाडिया और दीना वाडिया के पोते और पाकिस्तान के संस्थापक मुहम्मद अली जिन्ना के पड़नातिन हैं। नेस का एक छोटा भाई है जहांगीर वाडिया, जो गोएयर की अगुआई करते हैं।
लॉरेंस स्कूल, सनावर, भारत और मिलफ़ील्ड स्कूल इंग्लैंड में अपनी शिक्षा पूरी करने के बाद, नेस ने संयुक्त राज्य अमेरिका के टफ़्ट्स विश्वविद्यालय, बॉस्टन में अंतर्राष्ट्रीय संबंधों की पढ़ाई की।

कैरियर

शुरूआती तौर पर 1993 में वाडिया, बॉम्बे डाइंग में एक प्रबंध प्रशिक्षु की हैसियत से शामिल हुए। कंपनी बंबई स्टॉक एक्सचेंज में सूचीबद्ध है। अपनी प्रारंभिक अवधि में वे कंपनी के वस्त्र प्रभाग में विपणन और खुदरा वितरण से निकट से जुड़े थे और कपास कपड़ा निर्यात संवर्धन परिषद (TEXPROCIL) (इस परिषद के वे एक बार अध्यक्ष भी रहे), मिल मालिकों का संघ (MOA), एसोसिएट चेम्बर्स ऑफ़ कॉमर्स एंड इंडस्ट्री आदि विभिन्न संस्थाओं में सक्रिय थे।
1998 में उन्होंने वारविक विश्वविद्यालय से व्यवसाय प्रबंधन इंजीनियरिंग विज्ञान में "भारत में सफलता की ओर अग्रसर" शीर्षक युक्त, नेतृत्व, विश्वास और ज्ञान पर केंद्रित शोध-प्रबंध सहित, स्नातकोत्तर उपाधि पूरा करने के लिए अवकाश ग्रहण किया। 2001 में अपनी स्नातकोत्तर उपाधि प्राप्त करने के बाद, वे बॉम्बे डाइंग के उप प्रबंध निदेशक के रूप में लौटे और बाद में पदोन्नत होकर संयुक्त प्रबंध निदेशक बने। वे 1 अगस्त 2001 को अपने पद पर नियुक्त हुए।
1998, 1999 और 2000 में उनकी नियुक्ति प्रधान मंत्री के व्यापार और उद्योग परिषद में हुई और सितंबर 1998 में खाद्य और कृषि उद्योग प्रबंधन नीति के विशेष कार्य दल समूह के संयोजक के रूप में नियुक्त किए गए।
बॉम्बे डाइंग में अपने कार्य के अलावा, वाडिया, द बॉम्बे बर्मा ट्रेडिंग कॉर्पोरेशन लि॰, ब्रिटानिया इंडस्ट्रीज़ लि॰, वाडिया BSN लि॰ और नौरोसजी वाडिया एंड सन्स लि॰, के अध्यक्ष व प्रबंध निदेशक के रूप में भी काम करते हैं। वे घेरज़ी ईस्टर्न लिमिटेड, टाटा आयरन एंड स्टील कंपनी लिमिटेड, टाटा केमिकल्स लिमिटेड और अन्य कंपनियों के भी निदेशक हैं और मुंबई में नेहरू सेंटर की प्रबंध समिति के सदस्य भी हैं।
2008 में अपनी प्रेमिका, प्रीति जिंटा के साथ वाडिया ने मोहाली-अवस्थित इंडियन प्रीमियर लीग (IPL) के ट्वेंटी 20 क्रिकेट टीम का स्वामित्व अधिकार हासिल किया। समूह ने विशेषाधिकार पाने के लिए $76 मिलियन का भुगतान किया और टीम का नाम किंग्स XI पंजाब रखा गया।

निजी जीवन

वाडिया, फरवरी 2005 के बाद से 2009 तक, बॉलीवुड अभिनेत्री प्रीति जिंटा के साथ डेटिंग पर थे। उनका रिश्ता बहुधा मीडिया की दिलचस्पी का 
विषय बना हुआ था और अक्सर उनकी सगाई या अलगाव को लेकर अटकलबाजियां होती रहती थीं। IPL 2009 मैच के दौरान जब उनके दोस्त ने एक महिला के साथ छेड़-छाड़ की, तब भी नेस हाथापाई की वजह से ख़बरों में थे, जिस समय कथित तौर पर वे नशे की हालत में पाए गए।
हिन्दी यूएसए

पता

७० होमस्टीड ड्राइव, न्यू जर्सी ०८०६८

संयुक्त राज्य अमेरिका
70 Homestead Drive, Pemberton, NJ 08068
डॉ. पद्मेश गुप्त

डॉ॰ पद्मेश गुप्त ब्रिटेन मे बसे भारतीय मूल के हिंदी लेखक है। डॉ॰ पद्मेश गुप्त ने यू॰के॰ हिन्दी समिति एवं `पुरवाई' पत्रिका के माध्यम से हिन्दी को इस देश में प्रतिष्ठित करने में महत्त्वपूर्ण भूमिका निभाई है। वे स्वयं मूलत: कवि हैं लेकिन बीच-बीच में कहानियां भी लिख लेते हैं। कथा यू॰के॰ की कथा गोष्ठी में कहानी पाठ भी कर चुके हैं। कृति यू॰के॰ द्वारा आयोजित एक प्रतियोगिता में (जिसके निर्णायक भारत और अमरीका से थे) डॉ॰ पद्मेश गुप्त को कविता में प्रथम एवं कहानी में द्वितीय स्थान मिला। पद्मेश की कविताओं की विशेषता यह है कि वे पढ़ने में भी उतना ही प्रभावित करती हैं जितनी कि सुनने में। उनकी कविताएं समकालीन विषयों को उठाती हैं और बहुत से नए बिम्ब भी प्रस्तुत करती हैं।
घर की इज्जत (1948 फ़िल्म)

घर की इज्जत १९४८ में बनी हिन्दी भाषा की एक फिल्म है। इसमें अन्य साथी कलाकारो के साथ हिंदी नायक दिलीप कुमार ने भुमिका निभायी थी।

बाहरी स्रोत

घर की इज्जत (1948 फ़िल्म) इण्टरनेट मूवी डेटाबेस पर
मातृवंश समूह ऍल६

मनुष्यों की आनुवंशिकी (यानि जॅनॅटिक्स) में मातृवंश समूह ऍल६ या माइटोकांड्रिया-डी॰एन॰ए॰ हैपलोग्रुप L6 एक मातृवंश समूह है। इस मातृवंश समूह के सदस्य स्त्रियों और पुरुषों की तादाद ज़्यादा नहीं है, लेकिन वे यमन और इथियोपिया के कुछ समुदायों में मिलते हैं। वैज्ञानिकों के मुताबिक़ जिस स्त्री से इस मातृवंश की शुरुआत हुई वह पूर्वी अफ़्रीका में आज से लगभग ८१,५०० से १२९,८०० साल पहले रहती थी।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
फ़तेहाबाद, आगरा

ग्राम पूठपुरा मौजा उ़झावली तहसील फतेहाबाद जिला आगरा
फतेहाबाद तहसील में एक और ग्राम ठीपुरी पोस्ट पैंतीखेड़ा आगरा भी है। इस ग्राम में एक प्राचीन सती मंदिर भी है। जहाँ वर्ष में दो बार मेला लगता है। ये मंदिर फतेहाबाद शमसाबाद रोड पर 9 किलो मीटर पर पड़ता है। जहां आस्था लेकर हजारो की संख्या में लोग आते है,और मन्नत मानते है। ये क्षेत्र कृषि प्रधान क्षेत्र है । यहाँ आय का साधन ज्यादातर खेती है। यहाँ मुख्य फसल आलू है। साथ मे गेहूं बाजरा,सरसो,मक्का,तिली, और हरी सब्जियां आदि उगाते है।(लेखक:- महेन्द्र सिंह परमार पुत्र रामनिवास 
    निवासी ठीपुरी पैतीखेड़ा फतेहाबाद आगरा )
शान्ति भूषण

राजनीतिक जीवन

शान्ति भूषण कांग्रेस (ओ) पार्टी और बाद में जनता पार्टी के एक सक्रिय सदस्य थे। वे १४ जुलाई १९७७ से २ अप्रैल १९८० तक राज्य सभा के सदस्य रहे। वे मोरारजी देसाई की सरकार में १९७७ से सरकार के पतन तक विधि, न्याय एवं कम्पनी कार्य मन्त्री रहे। सन् १९८० में वे भारतीय जनता पार्टी में शामिल हो गये। परन्तु १९८६ में जब भारतीय जनता पार्टी ने एक चुनाव याचिका पर उनकी सलाह नहीं मानी तो उन्होंने भाजपा से त्यागपत्र दे दिया।
तत्कालीन विधि मन्त्री के रूप में, उन्होंने १९७७ में लोकपाल बिल प्रस्तुत किया था जो मोरारजी देसाई की सरकार गिर जाने के कारण पारित नहीं हो सका। सम्प्रति वे अप्रैल २०११ में गठित जन लोकपाल विधेयक की संयुक्त समिति के सह-अध्यक्ष हैं।
पीपावाव बंदरगाह

 प्राथमिक जानकारी 

पीपावाव बंदरगाह गुजरात के दक्षिण-पश्विम तट पर राजुला से २० कि.मि., महुवा से ४२ कि.मि., और भावनगर से १४० कि.मि. की दूरी पे अमरेली जिले में स्थित है। कन्टेईनर्स, माल एवम घन-प्रवाही पदार्थों की आयात-निर्यात यहा से होती है। विश्व के बडे कन्टेईनर टर्मिनल में से एक ए.पी.एम. टर्मिनल इनके प्रयोजक है। वाहनो की सामूहीक यातायात के लीए रॉ रॉ यार्ड की सुविधा है।
किंगफिशर रेड

किंगफिशर रेड, पहले सिम्प्लीफ्लै डेक्कन और उसके पहले एयर डेक्कन के नाम से जाना जाता है। इस्का मुख्यालय मुंबई, भारत में किंगफिशर एयरलाइंस द्वारा चलाए जा रहा एक कम लागत ब्रांड था। उड़ान में पठन सामग्री विशेष रूप से किंगफिशर रेड के लिए मुद्रित, सिने ब्लिट्ज पत्रिका के एक विशेष संस्करण के लिए सीमित था। २८ सितंबर २०११ को किंगफिशर रेड के अध्यक्ष, विजय माल्या ने यह घोषणा की कि कंपनी जल्द ही किंगफिशर रेड के संचालन को रोक रही है क्योंकि कम कीमत के संचालन में से उन्के कारोबार में कोई लाभ नहीं है।

इतिहास

एयर डेक्कन, डेक्कन एविएशन की एक पूर्ण स्वामित्व वाली सहायक कंपनी थी। यह भारत की पहली कम लागत वाहक थी जिसे कैप्टन जी॰आर॰ गोपीनाथ ने शुरू किया था और इसकी पहली उड़ान बंगलौर से हुबली तक २३ अगस्त २००३ को किया गया था। दो हथेलियों वाली लोगो एक उड़ने वाली चिड़िया का दर्शाता देता है और यह आम आदमी की एयरलाइन के रूप में लोकप्रिय था।

स्थल

किंगफिशर रेड ने कई भारतीय और कुछ अंतरराष्ट्रीय स्थलों के लिए संचालन का ऑपरेशन किया था।

बेड़ा

कम लागत कारोबार से बाहर निकलने के बाद एयर डेक्कन के विरासत से मिली हुई एयरबस ए -३२० और एटीआर -७२ विमान के बेड़े को किंगफिशर ने पूरे-किराया वाले संचालन सेवाओं के उपयोग के लिए फिर से विन्यस्त किया।

दुर्घटनाएं और घटनाएं

२४ सितंबर २००३ में एयर डेक्कन का परिचालन एक अशुभ शुरूवात से हुई थी जब हैदराबाद से विजयवाड़ा कि फ्लैट कि उडान से पहले ही हवाई पट्टी पर आग पकड़ने के कारण उड़ान को रद्द किया था। इस फ्लैट में कई गणमान्य व्यक्ति यात्रा कर रहे थे जैसे तबके भाजपा अध्यक्ष एम. वेंकैया नायडू, तबके नागरिक उड्डयन राज्य मंत्री राजीव प्रताप रूडी और तेलुगू देशम पार्टी के नेता के. येर्रन नायडू. इसे एक एटीआर ४२ विमान के उपयोग से संचालित किया गया था। फिर, २९ मार्च २००४ को बंगलौर के लिए गोवा से उडान भरी एक और एयर डेक्कन के केबिन में धुआं भरने के कारण आधे घंटे बाद लौटना पड़ा। यह विमान भी एक एटीआर ४२ था। ११ मार्च २००६ को, कोयंबटूर से बंगलौर को यात्रा करने वाली एक एयर डेक्कन की उड़ान बंगलौर के एचएएल हवाई अड्डे के रनवे पर एक बहुत भारी प्रभाव सेउतरा और रनवे के बाहर फिसल गया। इस विमान में कुल ४४ लोग थे जिस्मे से ४० यात्री और ४ क्रू थे। इस दुर्घट्ना में यात्रियों के जीवन को कोई नुक्सान नहीं हुआ लेकिन विमान जो एक एटीआर ७२ थी, गंभीर रूप से क्षतिग्रस्त हो गई थी।

बुकिंग रनवे

किंगफिशर रेड की ऑनलाइन बुकिंग की जा सकती है। आराम से पूरी जानकारी, नवीनतम सौदों और छूट और कई और अधिक सुविधाओं को सुनिश्चित रूप से बुकिंग किया जा सकता है।

कनेक्टिविटी और बेड़े सूचना

किंगफिशर रेड उड़ाने भारत में प्रमुख स्थलों के साथ कनेक्ट करता है और मुंबई और बेंगलुरू से बाहर को अधिक्तर सन्चालित होती है। इसके बेड़े में २० से भी अधिक विमान हैं। किंगफिशर रेड के टिकट बुकिंग दिल्ली, मुंबई, चेन्नई, गोवा, बेंगलूर, हैदराबाद और भारत के अन्य महत्वपूर्ण शहरों के लिए सुविधाजनक कनेक्शन द्वारा उपलब्ध है।
धूमकेतु शूमेकर-लेवी ९

धूमकेतु शूमेकर-लेवी ९ (Comet Shoemaker–Levy 9), जिसका औपचारिक नाम डी/१९९३ ऍफ़२ (D/1993 F2) था, एक धूमकेतु (कोमॅट) था जो जुलाई १९९४ में बृहस्पति ग्रह से टकराकर ध्वस्त हो गया। हमारे सौर मंडल में यह पृथ्वी से असंबंधित खगोलीय वस्तुओं की सबसे पहली देखी गई टक्कर थी, जिस वजह से इसपर समाचारों में भारी चर्चा हुई। दुनिया-भर के खगोलशास्त्रियों ने टकराव से पहले इस धूमकेतु पर नज़रें गाढ़ लीं। टकराव से बृहस्पति के बारे में और उसके अंदरूनी सौर मंडल से मलबा हटाने की प्रक्रियाओं पर और जानकारी मिली।
शूमेकर-लेवी ९ की खोज तीन अमेरिकी खगोलशास्त्रियों ने की थी - कैरोलाइन और यूजीन शूमेकर (Caroline और Eugene Shoemaker) तथा डेविड लेवी (David Levy)। उन्होने २४ मार्च १९९३ को इसकी बृहस्पति की परिक्रमा करते हुए तस्वीर उतारी। यह किसी ग्रह की परिक्रमा करते हुआ पहला ज्ञात धूमकेतु था और समझा जाता है कि बृहस्पति ने इसे अपने गुरुत्वाकर्षण से २०-३० साल पहले पकड़ लिया था। हिसाब लगाने पर पता चला कि इसका टूटा-सा स्वरूप इसके जुलाई १९९२ में बृहस्पति के अधिक पास आने से हुए था। उस समय शूमेकर-लेवी ९ की कक्षा (ऑर्बिट) बृहस्पति की रोश सीमा के भीतर आ जाने से बृहस्पति के ज्वारभाटा बल ने उसे तोड़ दिया था। बाद में इसे २ किमी तक के व्यास (डायामीटर) वाले टुकड़ों में देखा गया। यह टुकड़े १९९४ में १६ जुलाई से २२ जुलाई तक बृहस्पति के दक्षिणी गोलार्ध (हेमिसफ़्येर​) से ६० किमी प्रति सैकिंड (यानि २,१६,००० किमी प्रति घंटे) की गति से टकराकर ध्वस्त हो गए। इनसे बृहस्पति के वायुमंडल में गहरी ख़रोंचे बन गई जो महीनो तक दिखाई देती रहीं। पृथ्वी से यह बृहस्पति के महान लाल धब्बे (Great Red Spot) से भी स्पष्ट दिखाई देती थी।
दुसाद

दुसाद (दुषाद, दुसाध, दोसांझ और दोसांघ भी) एक जाट गोत्र है।
वाख़ी भाषा

वाख़ी (वाख़ी: ख़ीक ज़िक; फ़ारसी: واخی; अंग्रेज़ी: Wakhi) पूर्वी ईरानी भाषा-परिवार की पामीरी उपशाखा की एक भाषा है। इसे पूर्वोत्तरी अफ़्ग़ानिस्तान के वाख़ान क्षेत्र और उसे से लगे चीन, पाकिस्तान और ताजिकिस्तान के इलाकों में बोला जाता है। इसे बोलने वालों की संख्या लगभग ३०,००० है।

भाषा का नाम

हालांकि वाख़ी का नाम वाख़ान क्षेत्र में बसने वाले वाख़ी लोगों पर पड़ा है, लेकिन वे स्वयं अपनी भाषा को 'ख़ीक ज़िक' बुलाते हैं। वाख़ी लोग अपने समुदाय को 'ख़ीक' बुलाते हैं और 'ख़ीक ज़िक' का मतलब 'ख़ीक भाषा' है। 'वाख़ी' और 'ख़ीक' शब्दों में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
स्वास्थ्य पर्यटन

जब लोग अपनी चिकित्सा या उपचार के लिये अपने देश से बाहर किसी अन्य देश की यात्रा करते हैं तो यह चिकित्सा पर्यटन (मेडिकल टूरिज्म) कहलाता है। कुछ दशकों पहले प्रायः निम्न विकसित देशों के लोग उच्च विकसित देशों के प्रमुख चिकित्सा केंद्रों में अपने देश में अनुपलब्ध चिकित्सा उपचारों के लिये 'चिकित्सा पर्यटन' करते थे। परन्तु, हाल ही के वर्षों में तो उच्च विकसित देशों के नागरिक सस्ते लेकिन गुणवत्तापूर्ण चिकित्सा के लिये तीसरी दुनिया के देशों की यात्रा करने लगे हैं। सस्ता होने के अलावा अपने देश में किसी चिकित्सीय उपचार का उपलब्धत न होना या अवैध होना भी चिकित्सा पर्यटन का कारण होता है। चिकित्सा पर्यटन, पर्यटन की एक नवीन और सबसे अधिक विकसित होती शाखा मानी जाती है।
मदन लाल मधु

कार्य

डॉ० मदन लाल मधु एक लेखक और कवि भी थे। उन्होंने एलेक्ज़ैन्डर पुश्किन से लेकर लियो टॉल्स्टॉय की कृतियों का हिन्दी में अनुवाद किया था तथा कई भारतीय कार्यों का रूसी भाषा में अनुवाद किया था।

हिन्दुस्तानी समाज

रूस में बसे भारतियों को एकजुट करने और रूस और भारत के सांस्कृतिक सम्बंध सुधारने के लिए मधु ने हिन्दुस्तानी समाज की नीव रखी और अधिकांशतः वे ही इस समाज के अध्यक्ष रहे।

देहन्त

डॉ० मदन लाल मधु का देहान्त 7 जुलाई 2015 को हुआ।
मेहोजी मांगलिया

जन्म

राजस्थान के लोक देवता मेहोजी मांगलिया का जन्म वि.संवत 1332 में जोधपुर ज़िले में ओसिया के पास बापिणी नामक गाँव में हुआ था। मेहोजी के पिता का नाम केलु जी था। केलु जी एक दुर्गपति थे।

मेहोजी का विवाह एवं गायों की रक्षा करना

मेहोजी का विवाह महेचा मलीनाथ की बेटी के साथ हुआ था। मेहोजी ने एक अबला औरत को उसकी गायों की रक्षा का वचन दिया था , जो कि उनकी धर्म बहन थी ,कि वो उनकी गायों की रक्षा करेंगे। 
मेहोजी गायों की रक्षा करते-करते वीरगति को प्राप्त हो गये।